Grafsteen-raaisel spoedig opgelos | Maroela Media
Grafsteen-raaisel spoedig opgelos
Die grafsteen wat gevind is.
Die raaisel van die grafsteen van 'n 58-jarige man wat verlede jaar dood is, wat op 'n vreemde plek in 'n woonbuurt in die noorde van Pretoria gevind is, is vinnig opgelos.
Maroela Media het Maandag berig lede van die Sinoville-gemeenskapspolisiëringsforum het oor die naweek die spokerige vonds in Keilaan gemaak terwyl hulle op patrollie was. Dit het regop in die pad gestaan en daar was geen sigbare skade aan die steen nie. Dít het die vermoede dat dit uit 'n bewegende voertuig geval het, uit die weg geruim.
Die vreemde verskynsel het die polisie laat kopkrap en dit was nie duidelik hoe die grafsteen daar gekom het, of wie die eienaar kan wees nie.
Kort nadat Maroela Media se berig gepubliseer is, het op-en-wakker inwoners vinnig die kloutjie by die oor gebring en die ware eienaar van die grafsteen opgespoor. Die grafsteen is 'n vertoongrafsteen van Vyfstergraniet se onderneming op die hoek van Paul Krugerrylaan en Fred Nicholsonstraat in Mayville.
"Die grafsteen staan buite ons winkel en word met silikon vasgemaak. Dit is deur die loop van Vrydagaand gesteel. Die polisie het gesê dit is vermoedelik deur vier dronk mans in 'n voertuig gelaai en in Sinoville afgelaai," het Glenn Brown, wat saam met sy pa, Jac, die onderneming besit, Dinsdag aan Maroela Media gesê.
Die polisie het Glenn Maandagmiddag in kennis gestel dat die grafsteen by die Sinvolle-polisiestasie gehou word en hy het dit Dinsdag gaan haal.
Die Browns is nie van plan om strafregtelike stappe te doen nie.
Landelike veiligheid van strategiese belang
Te veel swart mense op OVK-kortlys, sê Zuma
Dit kon a ongeluk veroorsaak het….!
Ek het nogal gewonder oor daai grafstene wat daar voor daardie winkel staan. Die name en datums is absurd!
Ag nee regtig sien tog net die komiese kand van die saak… En as jy die naam en datem opgemerk het hy daai winkel se advertise gewerk